Paîs Catalans: lis Baleârs si zontin ae aleance pes lenghis minorizadis
Il guvier des Isulis Baleârs al à comunicât di vê aderît al protocol di colaborazion che al jere stât sotscrit ai 16 di Març dal 2007 a Bilbo / Bilbao dai guviers de Comunitât Autonome Basche, de Galizie e de Catalogne. L’obietîf dal pat al è chel di dâsi dongje par sburtâ lis politichis linguistichis di chescj teritoris e di lavorâ adun pe normalizazion linguistiche des lenghis diviersis dal castilian. Intal stât spagnûl i cantins là che si cjatin plui dificoltâts pes lenghis propriis di chestis comunitâts a son chei de justizie e dai uficis leâts ae aministrazion statâl. I guviers des cuatri comunitâts a son dacuardi tal scambiâsi informazions e esperiencis intal cjamp de terminologjie specialistiche, de promozion des lenghis e dal lôr insegnament a nivel internazionâl.
Font: Nationalia, 27/11/08
fur_Latn fur_Latn fra_Latn